CELEX: 32017D1255
Language: hr
Date: 2017-07-11 00:00:00
Title: Provedbena odluka Komisije (EU) 2017/1255 оd 11. srpnja 2017. o predlošku za opis nacionalnih sustava i postupaka za primanje organizacija za članove i partnere EURES-a (Tekst značajan za EGP. )

12.7.2017   
            
            
               HR
            
            
               Službeni list Europske unije
            
            
               L 179/18
            
         PROVEDBENA ODLUKA KOMISIJE (EU) 2017/1255
   оd 11. srpnja 2017.
   o predlošku za opis nacionalnih sustava i postupaka za primanje organizacija za članove i partnere EURES-a
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/589 Europskog parlamenta i Vijeća od 13. travnja 2016. o Europskoj mreži službi za zapošljavanje (EURES), pristupu radnika uslugama mobilnosti i daljnjoj integraciji tržišta rada i izmjeni uredaba (EU) br. 492/2011 i (EU) br. 1296/2013 (1), posebno njezin članak 11. stavak 8.,
   nakon savjetovanja s Odborom za EURES,
   budući da:
   
               (1)
            
            
               Uredbom (EU) 2016/589 propisuju se, među ostalim, osnovna načela i kriteriji za primanje članova i partnera EURES-a.
            
         
               (2)
            
            
               U skladu s člankom 11. stavkom 1. Uredbe (EU) 2016/589 svaka država članica trebala bi, najkasnije do 13. svibnja 2018., uspostaviti sustav za primanje organizacija za članove i partnere EURES-a, praćenje njihovih aktivnosti i njihove usklađenosti s primjenjivim pravom kod primjene ove Uredbe i, prema potrebi, za opoziv njihova primanja.
            
         
               (3)
            
            
               Organizacije koje u skladu s člankom 40. Uredbe (EU) 2016/589 smiju sudjelovati kao članovi i partneri EURES-a tijekom prijelaznog razdoblja trebale bi, kako bi mogle ostati u mreži EURES-a nakon isteka prijelaznog razdoblja, podnijeti zahtjeve koji se rješavaju u okviru tih sustava primanja.
            
         
               (4)
            
            
               Javne službe za zapošljavanje imenovane u skladu s člankom 10. Uredbe (EU) 2016/589 ne podliježu sustavima primanja, ali bi trebale ispunjavati obveze i kriterije utvrđene u tom članku.
            
         
               (5)
            
            
               U skladu s člankom 11. stavcima 6. i 7. Uredbe (EU) 2016/589 države članice, posredstvom svojih nacionalnih koordinacijskih ureda, obavješćuju Europski koordinacijski ured o svojim sustavima primanja i o odobrenim, odbijenim ili opozvanim zahtjevima, a Europski koordinacijski ured trebao bi proslijediti te informacije drugim nacionalnim koordinacijskim uredima.
            
         
               (6)
            
            
               Sustavnom razmjenom informacija i suradnjom među državama članicama može se poduprijeti povećanje kvalitete oblikovanja nacionalnih sustava primanja i njihove primjene.
            
         
               (7)
            
            
               Kako bi se osigurala otvorena razmjena informacija i uzajamno učenje među državama članicama, nužno je upotrebljavati zajednički predložak za opisivanje nacionalnih sustava primanja i uspostaviti mehanizam za razmjenu informacija.
            
         
               (8)
            
            
               Predložak bi trebalo s vremenom prilagođavati kako bi se uključile promjene na tržištu službi za zapošljavanje i ostale promjene. Stoga je važno uspostaviti model upravljanja kako bi se osiguralo primjereno savjetovanje i uključivanje nacionalnih koordinacijskih ureda prije donošenja izmjena predloška,
            
         DONIJELA JE OVU ODLUKU:
   Članak 1.
   Predmet
   Ovom Odlukom uspostavlja se predložak koji države članice trebaju upotrebljavati kada opisuju svoje sustave za primanje članova i partnera EURES-a uspostavljene u skladu s člankom 11. stavkom 1. Uredbe (EU) 2016/589 (nacionalni sustavi primanja), postupak izmjene predloška i mehanizme razmjene informacija o sustavima primanja s drugim državama članicama.
   Članak 2.
   Opća načela
   1.   Države članice razmjenjuju informacije o svojim sustavima primanja u skladu sa zajedničkim predloškom iz članka 6. i ažuriraju te informacije u slučaju promjena.
   2.   Za potrebe sustava primanja, svaka država članica osigurava sljedeće funkcije:
   
               (a)
            
            
               obradu i ocjenjivanje zahtjeva organizacija da postanu članovi ili partneri EURES-a;
            
         
               (b)
            
            
               donošenje odluka o odobravanju ili odbijanju takvih zahtjeva i o opozivu primanja;
            
         
               (c)
            
            
               rješavanje pritužbi na odluke iz točke (b) i odlučivanje o njima i ponudu pravnih lijekova protiv takvih odluka;
            
         
               (d)
            
            
               praćenje usklađenosti članova i partnera EURES-a s nacionalnim sustavom primanja i obvezama iz Uredbe (EU) 2016/589.
            
         3.   Države članice osiguravaju da se podnositelji zahtjeva jasno obavješćuju o načinu rješavanja njihovih zahtjeva, posebno u pogledu razmjene informacija s ostalim državama članicama o odlukama o primanju, praćenju i opozivima.
   Članak 3.
   Uloge i odgovornosti nacionalnih koordinacijskih ureda
   Kako je propisano člankom 11. stavkom 6. Uredbe (EU) 2016/589, nacionalni koordinacijski uredi odgovorni su u svojim državama članicama za obavješćivanje Europskog koordinacijskog ureda o nacionalnom sustavu primanja i njegovoj primjeni, posebno na sljedeće načine:
   
               (a)
            
            
               pružanjem informacija o nacionalnim sustavima primanja, među ostalim o svim primijenjenim kriterijima i zahtjevima, podnošenjem ispunjenog zajedničkog predloška iz članka 6. i, prema potrebi, njegovim ažuriranjem;
            
         
               (b)
            
            
               obavješćivanjem Europskog koordinacijskog ureda o članovima i partnerima EURES-a primljenima u skladu s nacionalnim sustavom primanja;
            
         
               (c)
            
            
               obavješćivanjem Europskog koordinacijskog ureda o odbijanju primanja zbog neusklađenosti, posebno s odjeljkom 1. točkom 1. Priloga I. Uredbi (EU) 2016/589;
            
         
               (d)
            
            
               obavješćivanjem Europskog koordinacijskog ureda o opozivu primanja članova i partnera EURES-a i o razlozima za taj opoziv.
            
         Članak 4.
   Uloge i odgovornosti Europskog koordinacijskog ureda
   1.   Europski koordinacijski ured odgovoran je za podupiranje razmjene informacija među državama članicama o nacionalnim sustavima primanja i njihovu radu, posebno na sljedeće načine:
   
               (a)
            
            
               stvaranjem i održavanjem posebnog odjeljka na EURES-ovu portalu Extranet kako bi se nacionalnim koordinacijskim uredima stavilo na raspolaganje sljedeće:
               
                           i.
                        
                        
                           predložak iz članka 6. i sve povezane informacije o njegovu ispunjavanju i podnošenju;
                        
                     
                           ii.
                        
                        
                           sve informacije koje su dostavili nacionalni koordinacijski uredi o svojim sustavima primanja i njihovoj primjeni u skladu s Uredbom (EU) 2016/589 i ovom Odlukom, vodeći računa o obvezi Europskog koordinacijskog ureda da proslijedi informacije o zahtjevu drugim nacionalnim koordinacijskim uredima u skladu s člankom 11. stavcima 6. i 7. Uredbe (EU) 2016/589;
                        
                     
                           iii.
                        
                        
                           mjesto za suradnju na kojem mogu razmjenjivati informacije o uspostavi nacionalnih sustava primanja i upravljanju njima;
                        
                     
         
               (b)
            
            
               osiguravanjem drugih alata, osposobljavanja i potpore koji su potrebni za olakšavanje razmjene informacija i uzajamnog učenja o ciklusu primanja;
            
         
               (c)
            
            
               redovitim informiranjem Koordinacijske skupine o funkcioniranju razmjene informacija i, prema potrebi, predlaganjem izmjena predloška i postupaka.
            
         2.   Europski koordinacijski ured objavljuje popis članova i partnera EURES-a na portalu EURES-a u dogovoru s pojedinim nacionalnim koordinacijskim uredima.
   Članak 5.
   Uloge i odgovornosti Koordinacijske skupine
   1.   Koordinacijska skupina pozorno prati rad nacionalnih sustava primanja i služi kao forum za razmjenu stajališta i najbolje prakse u cilju poboljšanja njihova funkcioniranja.
   2.   Koordinacijska skupina jednom godišnje provodi reviziju primjene ove Odluke i tako pridonosi izvješću o radu i izvješću o ex-post evaluaciji koje Komisija izrađuje u skladu s člancima 33. i 35. Uredbe (EU) 2016/589.
   3.   Ako odjeljak Extraneta iz članka 4. stavka 1. točke (a) ili informacije i dokumentaciju koji su s njime povezani treba prilagoditi ili izmijeniti, Europski koordinacijski ured savjetuje se s Koordinacijskom skupinom prije donošenja nove verzije, u skladu s člankom 14. Uredbe (EU) 2016/589.
   Članak 6.
   Predložak
   1.   Nacionalni koordinacijski uredi upotrebljavaju elektroničku verziju predloška prikazanu u Prilogu za opis nacionalnih sustava primanja, primijenjenih kriterija i zahtjeva te tijela imenovanih za upravljanje tim sustavima.
   2.   Ispunjeni obrazac podnosi se Europskom koordinacijskom uredu čim bude uspostavljen nacionalni sustav primanja. U slučaju promjena u pogledu tako dostavljenih informacija, nacionalni koordinacijski ured bez odlaganja ispunjava i podnosi novi predložak s ažuriranim informacijama.
   Članak 7.
   Stupanje na snagu
   1.   Ova Odluka stupa na snagu dvadesetog dana od dana objave u Službenom listu Europske unije.
   
   2.   Europski koordinacijski ured razmjenjuje s nacionalnim koordinacijskim uredima elektroničku verziju predloška u Prilogu, sve njegove naknadne izmjene i sve ostale relevantne dokumente smjernica na EURES-ovu portalu Extranet najkasnije do 1. prosinca 2017.
   
      Sastavljeno u Bruxellesu 11. srpnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 107, 22.4.2016., str. 1.
   
   
      PRILOG
      
         Predložak koji nacionalni koordinacijski uredi trebaju upotrebljavati za pružanje informacija o nacionalnim sustavima i postupcima za primanje organizacija za članove i partnere EURES-a
      
      Elektronička verzija ovog predloška i sve naknadno izmijenjene pročišćene verzije bit će dostupne nacionalnim koordinacijskim uredima na EURES-ovu portalu Extranet.
      I.   PRAVNA OSNOVA
      Upućivanje na nacionalne zakone/pravila/propise.
      II.   POSTUPAK ODABIRA ČLANOVA I PARTNERA EURES-a
      1.   Metoda
      
                  (a)
               
               
                  Opišite metodu odabranu za odabir članova i partnera EURES-a:
                  
                              i.
                           
                           
                              poziv na iskaz interesa (otvoren ili usmjeren na određene organizacije. Ako je odgovor da, na koje organizacije i zašto?)
                           
                        
                              ii.
                           
                           
                              pavna nabava
                           
                        
                              iii.
                           
                           
                              poziv (ako je odgovor da, kojim organizacijama i zašto?)
                           
                        
                              iv.
                           
                           
                              ostalo
                           
                        
            
                  (b)
               
               
                  Objasnite kako se osigurava objava (primjerice, objavljuju li se obavijesti u elektroničkom obliku?)
               
            2.   Sprječavanje sukoba interesa
      Objasnite mjere za sprječavanje sukoba interesa iz članka 2. stavka 2. ove Odluke
      3.   Organizacija postupka primanja do dodjele
      
                  (a)
               
               
                  Tijelo zaduženo za obradu i ocjenjivanje zahtjeva
               
            
                  (b)
               
               
                  Zadaće tijela
               
            4.   Postupak dodjele/informiranje trećih stana
      
                  (a)
               
               
                  Tijelo zaduženo za donošenje odluka o odobrenju/odbijanju na temelju ocjenjivanja zahtjeva
               
            
                  (b)
               
               
                  Zadaće tijela
               
            
                  (c)
               
               
                  Vrijeme potrebno od podnošenja zahtjeva do obavješćivanja podnositelja o odobrenju/odbijanju
               
            
                  (d)
               
               
                  Objasnite kako se podnositelji zahtjeva obavješćuju o odobrenju/odbijanju njihova zahtjeva
               
            
                  (e)
               
               
                  Objasnite kako se objavljuju imena odabranih članova i partnera EURES-a kako bi se osigurala transparentnost
               
            5.   Osiguravanje odgovarajućeg pravnog postupka
      
                  (a)
               
               
                  Nadležno tijelo
               
            
                  (b)
               
               
                  Objasnite kako se postupa s pritužbama koje su povezane sa sustavom primanja
               
            
                  (c)
               
               
                  Dostupni pravni lijekovi nakon odbijanja primanja
               
            6.   Razdoblje primanja
      Je li primanje ograničenog trajanja? Ako jest, koliko traje?
      7.   Postupak ponovnog primanja
      Objasnite postupak i vremenski raspored
      8.   Naknade za zahtjeve
      Naplaćuju li se podnositeljima zahtjeva neke naknade? Ako se naplaćuju, kako se određuju?
      III.   KRITERIJI ZA PRIMANJE
      
                  1.
               
               
                  Primjena minimalnih kriterija iz Priloga I. Uredbi (EU) 2016/589.
               
            
                  2.
               
               
                  Mogući nacionalni kriteriji i razlozi zašto su nužni za svrhe utvrđene u članku 11. stavku 2. Uredbe (EU) 2016/589.
               
            IV.   PRAĆENJE
      
                  1.
               
               
                  Nadležno tijelo/tijela
               
            
                  2.
               
               
                  Metoda (utemeljena na podacima, kontrola i revizija, nasumične provjere itd.)
               
            
                  3.
               
               
                  Učestalost pregleda
               
            
                  4.
               
               
                  Rješavanje pritužbi povezanih s radom članova i partnera EURES-a
               
            
                  5.
               
               
                  Posljedice nepoštivanja zahtjeva sustava primanja i obveza iz Uredbe (EU) 2016/589
               
            V.   POSTUPAK OPOZIVA PRIMANJA
      
                  1.
               
               
                  Nadležno tijelo
               
            
                  2.
               
               
                  Zadaće tijela
               
            
                  3.
               
               
                  Objasnite postupak i vremenski raspored za rješavanje predmeta
               
            
                  4.
               
               
                  Pravni lijekovi dostupni nakon opoziva
               
            VI.   KRITERIJI ZA OPOZIV PRIMANJA
      Navedite nacionalne kriterije za opoziv primanja
      VII.   POPIS ČLANOVA I PARTNERA EURES-a
      Popis članova i partnera EURES-a prilaže se predlošku kada se on podnosi Europskom koordinacijskom uredu te se redovito ažurira.